صحاب الشجرة لفرحانين

صحاب الشجرة لفرحانين () هي واحد السيري ديال الرسوم المتحركة فلاش من إنتاج موندو ميديا، من إبداع رود مونتيخو، كين ناڤارو، وارن ڭراف و أوبري أنكْروم. هاد السيري ولات ظاهرة على الإنترنت من بدايتها.

 التحذير 
على حساب الموقع الرسمي، السيري "ممنوع على الدراري الصغار". المحتوى العنيف مشابه لسلسلة Itchy & Scratchy اللي كاتبان فـ The Simpsons، ولكن الموت فـ صحاب الشجرة لفرحانين كيبان بطريقة مفصلة و واقعية كتر، مع الدم و التفكيك ديال الأجسام بشكل واضح و غالباً مبالغ فيه.

 الحوار و الأسلوب 
السيري تقريباً بلا كلام، و يلا كانو كلمات أولا حروف، كتكون مشوّهة بزاف و صعيب تّفهم. كل شخصية كتعبّر على ردة الفعل ديالها ب طريقة واضحة، ولكن الكلام ديالها ما مفهومش. الفكرة ديال السيري تولدت ملي رود مونتيخو رسم وجه قنية صفرة على ورقة و كتب تحتها: "Resistance is futile".

 القصة 
الحلقات قصيرة، بين دقيقة وحدة و ثلاثة د الدقايق كحد أقصى، و كل حلقة فيها قصة مختالفة بلا أي حوار. البداية ديال كل حلقة كتشبه الحياة اليومية ديال الشخصيات، ولكن الأحداث كتخرج بزربة و كتولي عنيفة، و غالباً كتموت جميع الشخصيات أولا أغلبها ف النهاية. داكشي علاش، العرض مخصص للناس اللي فوق 15 سنة. الأسلوب البصري بسيط، الألوان زاهية، و البداية كتخلي المشاهد يظن باللي هادشي سيري ديال لأطفال، ولكن العنف على غفلة كيبان.

 مصادر 

تصنيف:مسلسل د التلفازة
تصنيف:مسلسل د التلفازة ميريكاني
تصنيف:أعمال د 1999

تصنيف:تأسيسات د 2000 ف الولايات المتاحدة د ميريكان